มีอาการหายใจไม่ทั่วท้อง เรอบ่อย ปวดท้องเหมือนประจำเดือนจะมาแต่ยังไม่มาเลยค่ะ ประจำเดือนมาล่าสุดวันที่ 26 สิงหาค่ะ ตรวจครรภ์แล้วขึ้น1ขีดชัดมากค่ะ อาการแบบนี้เป็นอะไรรึป่าวคะ?
สวัสดีค่ะ หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนไม่มา ก็เกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการหายใจไม่ทั่วท้อง เรอบ่อย ปวดท้อง อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น มีความเครียด วิตกกังวล มีกระเพาะอาหารอักเสบ มีท้องผูก เป็นต้น ในเบื้องต้น ไม่ว่าเกิดจากสาเหตุอะไร ก็ควรดื่มน้ำเปล่ามากๆ เลือกทานเฉพาะอาหารอ่อน อาหารย่อยง่าย รสไม่จัด ไม่ทานอาหารมากเกินไป ไม่ดื่มชา กาแฟ และแอลกอฮอล์ และอาจทานยาบรรเทาอาการเรอบ่อย เช่น ไซเมทิโคน (simethicone), เอ็ม คาร์มิเนทิฟ (M. Carminative) เป็นต้น รวมถึงยาที่ช่วยย่อยอาหาร เช่น มาเจสโต (magesto-F) เป็นต้นหากประจำเดือนยังคงไม่มา และมีอาการต่างๆ อย่างต่อเนื่อง ก็ควรไปพบแพทย์เพื่อตรวจค่ะ